શ્રીલંકાને ટી-૨૦ સિરિઝમાં હારના કારણે વિશ્વ રેંકિંગમાં ટોચનું સ્થાન ગુમાવવુ પડ્યું છે. તે વેસ્ટ ઇન્ડિઝ અને ઓસ્ટ્રેલિયા પછી હવે ત્રીજા સ્થાને સરકયું છે. શ્રીલંકાને ત્રણ રેંકિંગ અંકનું નુકસાન થયું છે. આ ત્રણે ટીમ ૧૧૮ના સમાન અંક પર છે. પોઇન્ટની ગણતરી મુજબ વેસ્ટ ઇન્ડિઝ પહેલા અને ઓસ્ટ્રેલિયા બીજા સ્થાને પહોંચી ગયા છે. ન્યૂઝીલેન્ડે તેનું સાતમું સ્થાન જાળવી રાખ્યું છે, પરંતુ આ જીતથી તે ૧૧૪ પર પહોંચ્યું છે અને આઠમા સ્થાનના ભારતથી ચાર અંક આગળ થઇ ગયું છે.